**D I S P O Z I Ţ I E**

**privind eliberarea din funcție a doamnei RADU RODICA-RENATA ca urmare a încetării mandatului vicepreședintelui Consiliului Județean Cluj, domnul Mînzat Marius-Dorel**

Președintele Consiliului Judeţean Cluj,

Având în vedere conținutul Referatului nr. 43665/24.10.2024 al Direcției Generale Buget-Finanțe, Resurse Umane, privind încetarea contractului individual de muncă al doamnei RADU RODICA-RENATA, EXPERT, gradul profesional IA, gradația 4, la Cabinet vicepreședinte, cu data de 24.10.2024 , odată cu încetarea mandatului vicepreședintelui Consiliului Județean Cluj, domnul Mînzat Marius-Dorel;

Luând în considerare:

* Ordinul Prefectului Județului Cluj nr. 630/24.10.2024 privind constatarea ca legal constituit a Consiliului Județean Cluj;
* Nota de lichidare;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale președintelui Consiliului Judeţean Cluj;

În conformitate cu prevederile:

* art. 187 alin (1) – (3), 190 alin. (3), alin. (4), art. 191 alin. (1) lit. a), alin. (2) lit. b), art. 538 alin. (1) și (2), art. 539 lit. c), art. 541 alin. (2), art. 542, art. 544 alin. (1), art. 548 alin. (1), (2), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. i) din Legea nr. 53/2003, Codul muncii, republicată, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Cu data de 24.10.2024 doamna RADU RODICA-RENATAse eliberează din funcția de EXPERT, gradul profesional IA, gradația 4, la compartimentul Cabinet Vicepreședinte din cadrul Consiliului Județean Cluj ca urmare a încetării mandatului vicepreședintelui Consiliului Județean Cluj, domnul Mînzat Marius-Dorel.

**(2)** Contractul de muncă al doamnei RADU RODICA-RENATAîncetează de drept ca urmare a încetării mandatului vicepreședintelui Consiliului Județean Cluj, domnul Mînzat Marius-Dorel, respectiv expirării termenului pentru care a fost încheiat.

**(3)** Predarea lucrărilor și bunurilor care au fost încredințate doamnei RADU RODICA-RENATA, în vederea exercitării atribuțiilor de serviciu, se va realiza până cel târziu în data 23.10.2024 .

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane- Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane-Serviciul Resurse Umane va comunica doamnei RADU RODICA-RENATA,prezenta dispoziție.

**PRESEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 506 din 24 octombrie 2024**